Συντεταγμένες: 26°42′N 0°10′E﻿ / ﻿26.700°N 0.167°E﻿ / 26.700; 0.167

Το **Ρεγκάν** (από το βερβερικό *Αργκάν*, γαλλικά: Reggane‎, αραβικά: رقان‎) είναι πόλη και κοινότητα και πρωτεύουσα του ομώνυμου διαμερίσματος, στην επαρχία Αντράρ της κεντρικής Αλγερίας. Το Ρεγκάν βρίσκεται στην έρημο της Σαχάρας κοντά σε όαση. Σύμφωνα με την απογραφή του 2008, έχει πληθυσμό 20.402 κατοίκων, από 14.179 το 1998, σημειώνοντας ετήσιο ρυθμό αύξησης 3,8%. Βερβερικές φυλές και άνθρωποι ζουν μέσα και γύρω από το Ρεγκάν.

Ιστορία
-------

Στα ανατολικά του Ρεγκάν υπήρχε μέχρι το 1965 σταθμός εκτόξευσης πυραύλων όπου εκτοξεύτηκαν πολυάριθμοι πολιτικοί και στρατιωτικοί βαλλιστικοί πύραυλοι. Η Γαλλία ξεκίνησε πρόγραμμα πυρηνικών δοκιμών κοντά στο Ρεγκάν, διεξάγοντας τέσσερις τέτοιες δοκιμές κατά τη διάρκεια του πολέμου της Αλγερίας το 1960 και το 1961, πριν από την ανεξαρτησία.

Γεωγραφία
---------

Η πόλη του Ρεγκάν και οι γειτονικοί της οικισμοί βρίσκονται δίπλα στη νοτιότερη όαση της περιοχής Τουάτ, η οποία εκτείνεται προς βορρά έως το Αντράρ. Η περιοχή Τιντικέλτ, μια πεδιάδα με απομονωμένες οάσεις, βρίσκεται στα ανατολικά, περιλαμβάνοντας πόλεις όπως το Ιν Σαλάχ, το Ιν Γκαρ, το Αουλέφ και το Τιτ. Στα δυτικά βρίσκεται η έρημος Εργκ Σες, ενώ στα νότια βρίσκεται η τεράστια άγονη πεδιάδα Τανεζρούφτ.

Κλίμα
-----

Το Ρεγκάν έχει θερμό ερημικό κλίμα (Κλιματική ταξινόμηση Κέππεν *BWh*), με μακρά, εξαιρετικά θερμά καλοκαίρια και σύντομους, πολύ ζεστούς χειμώνες. Το κλίμα είναι θερμό και σχεδόν χωρίς βροχοπτώσεις. Οι ημερήσιες θερμοκρασίες προσεγγίζουν σταθερά τους 50 °C το καλοκαίρι και τη νύχτα οι θερμοκρασίες παραμένουν συνήθως πάνω από 30 °C. Οι μέσες ετήσιες βροχοπτώσεις είναι εξαιρετικά χαμηλές, με μόνο 10 χιλιοστά να πέφτουν ετησίως.

| Κλιματικά δεδομένα Ρεγκάν |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 22.6 | 25.2 | 31.9 | 36.4 | 40.2 | 44.1 | 46.9 | 45.5 | 42.3 | 35.8 | 28.7 | 24.9 | 35,59 |
| Μέση Μηνιαία °C (°F) | 16.0 | 18.2 | 23.1 | 27.9 | 32.2 | 36.4 | 39.8 | 38.4 | 35.5 | 29.2 | 22.0 | 17.8 | 28,34 |
| Μέση Ελάχιστη °C (°F) | 9.4 | 11.3 | 15.9 | 20.6 | 24.8 | 29.0 | 32.8 | 31.6 | 28.7 | 22.5 | 15.3 | 11.2 | 21,1 |
| Υετός mm (ίντσες) | 1,4 | 1,1 | 1,2 | 1,6 | 0,5 | 0,1 | 0(0) | 0,5 | 0,2 | 1,2 | 0,5 | 1,8 | 10,1 |
| *Πηγή: Global climatology for Reggane, Algeria (2000 - 2015)* |

Μεταφορές
---------

Το Ρεγκάν είναι η τελευταία πόλη στη διαδρομή του Τανεζρούφτ με κατεύθυνση νότια προς το Μάλι. Ο τελωνειακός και αστυνομικός έλεγχος είναι υποχρεωτικός στην πόλη πριν τη διέλευση προς την Έρημο Σαχάρα. Η διαδρομή Τανεζρούφτ είναι το νοτιότερο τμήμα της εθνικής οδού Ν6 της Αλγερίας η οποία συνδέει το Αντράρ στα βόρεια και το Μπορντζ Μπάντζι Μοχτάρ στα νότια. Ακόμη μία εθνική οδός, η Ν52, συνδέει το Ρεγκάν με το Τιντικέλτ και το Ιν Σαλάχ.

Η πόλη εξυπηρετείται από το Αεροδρόμιο του Ρεγκάν, περίπου 10 χλμ. ανατολικά της πόλης.

Εκπαίδευση
----------

Το 6,0% του πληθυσμού έχει ολοκληρώσει την πρωτοβάθμια εκπαίδευση, και ένα άλλο 15,6 έχει ολοκληρώσει τη δευτεροβάθμια εκπαίδευση. Ο συνολικός βαθμός αλφαβητισμού είναι 75,9%, και είναι 85,0% στους άνδρες και 66,3% στις γυναίκες.

Παραπομπές
----------

1. ↑  «Population: Wilaya d'Adrar» (PDF) (στα Γαλλικά). Office National des Statistiques Algérie. Ανακτήθηκε στις 26 Ιανουαρίου 2020.
2. ↑  «Algeria Communes». Statoids. Ανακτήθηκε στις 26 Ιανουαρίου 2020.
3. ↑  *Professional Journal of the United States Army*. Washington: Command and General Staff School. 1961. σελ. 104.
4. ↑  «Database of nuclear tests, France». *www.johnstonsarchive.net*. Ανακτήθηκε στις 26 Ιανουαρίου 2020.
5. ↑  «Global climatology for Reggane, Algeria (2000 - 2015)». Ανακτήθηκε στις 26 Ιανουαρίου 2020.
6. ↑  «Reggane Airport». OurAirports. Ανακτήθηκε στις 26 Ιανουαρίου 2020.
7. ↑  «Structure relative de la population résidente des ménages ordinaires et collectifs âgée de 6 ans et plus selon le niveau d'instruction et la commune de résidence» (PDF) (στα Γαλλικά). Office National des Statistiques Algérie. Ανακτήθηκε στις 26 Ιανουαρίου 2020.
8. ↑  «Taux d'analphabétisme et taux d'alphabétisation de la population âgée de 15 ans et plus, selon le sexe et la commune de résidence» (PDF) (στα Γαλλικά). Office National des Statistiques Algérie. Ανακτήθηκε στις 26 Ιανουαρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 104144647634743905759
* SUDOC: 190932333
* BNF: cb166984703 (data)

 |

 |